Diari Oficial de la Generalitat Valenciana


Sumari del DOGV 2925, del 07-02-1997 (1997/832355)

ORDRE de 18 de novembre de 1996, de la Conselleria de Cultura, Educació i Ciència per la qual s'autoritza la reclassificació com a centre professional al centre autoritzat d'ensenyaments musicals de grau elemental En Vicent Vera de Sueca (València).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2925

Data del DOGV
:   07-02-1997

Secció del DOGV
:   ALTRES DISPOSICIONS

Número del document
:   1997/832355


Data del document
:   18-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de novembre de 1996, de la Conselleria de Cultura, Educació i Ciència per la qual s'autoritza la reclassificació com a centre professional al centre autoritzat d'ensenyaments musicals de grau elemental En Vicent Vera de Sueca (València).  
L'expedient ha estat iniciat pel representant de la titularitat del centre autoritzat de ensenyaments musicals de grau elemental En Vicent Vera de Sueca, amb número de codi 55187481, sol·licitant-ne la reclassificació en centre professional amb autorització per a impartir ensenyaments de música de grau elemental i mitjà del nou sistema educatiu, i residualment fins a la seua extinció, els ensenyaments corresponents al grau mitjà del pla d'estudis regulat pel Decret 2.618/66, de 10 de setembre.  
El centre va obtenir per Resolució de 9 d'abril de 1996, de la Direcció General de Centres Docents, l'aprovació del projecte de les obres a realitzar per a la reclassificació sol·licitada en centre professional, per complir les instal·lacions proposades allò establert en el Reial Decret 389/92, sobre requisits mínims d'ensenyaments artístics.  
L'Ordre de 23 de setembre de 1994, de la Conselleria d'Educació i Ciència (DOGV de 10 de novembre) classificà com a centre autoritzat de grau elemental el centre En Vicent Vera de Sueca, per a impartir ensenyaments de grau elemental corresponents a la nova ordenació del sistema educatiu.  
Per Ordre de 9 de maig de 1995, de la Conselleria d'Educació i Ciència (DOGV de 24 de juliol) es va autoritzar l'ampliació de la capacitat de llocs escolars del centre En Vicent Vera i l'ampliació de nous ensenyaments de grau elemental.  
L'expedient ha sigut tramitat per la Direcció Territorial de Cultura i Educació de València la qual, a la vista dels informes favorables de la Inspecció Educativa i de la Unitat Tècnica de Construccions, eleva proposta favorable a allò sol·licitat.  
Vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
Ordene  
Primer  
Aprovar, al centre autoritzat d'ensenyaments de música de grau elemental En Vicent Vera de Sueca, la reclassificació com a centre professional amb autorització per a impartir ensenyaments de música de grau elemental i mitjà del nou sistema educatiu, en les condicions que més avall s'especifiquen:  
Centre: CAM En Vicent Vera.  
Titular: Societat Ateneu Musical de Sueca.  
Domicili: Passeig de l'estació, 3.  
Localitat: Sueca.  
Província: València.  
Codi: 33563950.  
Denominació genèrica que s'autoritza: centre autoritzat d'ensenyaments musicals de grau professional.  
Ensenyaments i capacitat que s'autoritzen:  
Grau elemental de música: piano, violí, violoncel, guitarra, flauta, clarinet, saxòfon, trompeta, percussió, trompa, viola, contrabaix i trombó. Nombre de llocs escolars de grau elemental: 150.  
Grau mitjà de música: piano, violó, viola, violoncel, contrabaix, guitarra, flauta travessera, clarinet, saxòfon, trombó, trompeta, trompa i percussió. A més a més de les assignatures complementàries previstes en el Decret 151/1993, de 17 d'agost, necessàries per a completar els estudis de grau mitjà sol·licitats. Nombre de llocs escolars de grau mitjà: 180.  
Centre al qual s'adscriu a efectes administratius: Conservatori Professional de Música de Cullera (número de codi 96174415).  
Segon  
Autoritzar a aquest centre provisionalment a impartir el grau mitjà dels ensenyaments no extingits del Pla 66 corresponents al mateix quadre d'especialitats instrumentals del grau mitjà LOGSE que s'autoritzen en el punt primer. Alhora, el centre impartirà els ensenyaments de caràcter complementari previstos en el Pla 66 necessaris per a completar el grau mitjà de les especialitats sol·licitades.  
Tercer  
El centre mantindrà l'autorització provisional per a impartir ensenyaments no extingits del Pla 66 corresponents al grau elemental i especialitats autoritzades per a l'esmentat nivell en el punt primer d'aquesta ordre.  
Quart  
El centre gaudirà de plenes competències acadèmiques en totes les matèries corresponents al nou sistema educatiu, així com les del pla que s'extingeix, i està adscrit al Conservatori Professional de Música de Cullera, exclusivament a efectes administratius.  
Cinquè  
Aquesta autorització produirà efectes des de l'inici del curs acadèmic 96/97.  
Sisè  
Qualsevol modificació del termes de aquesta Ordre requerirà la preceptiva autorització de la administració educativa.  
Disposició Addicional  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 18 de novembre de 1996  
La consellera de Cultura, Educació i Ciència  
MARCELA MIRÓ PÉREZ